Torvid Eskildsen

Torvid Johannes Eskildsen (født 1940 i Mandal, Vest-Agder) er en norsk tidligere styrkeløfter, kroppsbygger og vektløfter. Han konkurrerte for Mandal Atletklubb, som han i 1968 startet opp sammen med sin treningskamerat Magnus Abrahamsen. Klubbens treningslokaler var i kjelleren til Eskildsen. Eskildsens beste øvelse var benkpress, og på 1970-tallet satte han flere europarekorder i øvelsen. Det meste han løftet var 192,5 kg, som den gang var ny europarekord i klasse -82,5 kg. Dette løftet han under et stevne i Mandal 22. april 1972. Under samme stevne satte også Magnus Abrahamsen europarekord i benkpress med 234 kg.

I oktober 2015 ble det laget en reportasje i Fædrelandsvennen om Eskildsen, som i en alder av 76 år fortsatt trente to timer hver dag. Eskildsen kunne fortelle at han i en alder av 76 år løfter 125 kg i benkpress.

Torvid Eskildsens sønn, Tom Erik Eskildsen, ble i 1990 norgesmester i benkpress i klasse -110 kg med et løft på 192,5 kg.

Resultater og meritter i styrkeløft  

 * Norgesrekord
 ** Nordisk rekord
 *** Europeisk rekord

Resultater og meritter i vektløfting

Referanser 

Norske styrkeløftere
Norske vektløftere
Fødsler i 1940
Fødselsdato ikke oppgitt
Norske kroppsbyggere